পাকিস্তানের এফ ১৬ ফাইটার জেট গুলি করে নামাল ভারত

নয়াদিল্লি: পাকিস্তানের এফ ১৬ যুদ্ধবিমান (Pakistan’s F-16 Aircraft) ধ্বংস করল ভারত। বৃহস্পতিবার রাতে জম্মু-কাশ্মীর, রাজস্থান এবং পঞ্জাবের কয়েকটি জায়গায় পর পর হামলায় চালায় পাকিস্তানি সেনা। প্রতিরক্ষা সূত্রে জানা গিয়েছে, পাকিস্তানের একাধিক ড্রোন ও রকেট হামলার চেষ্টা ভারত প্রতিহত করেছে। ধ্বংস করা হয়েছে পাকিস্তানের জেএফ ১৭ যুদ্ধবিমানও।

পাকিস্তান এবং পাক-অধিকৃত কাশ্মীরে ভারতীয় সেনা জঙ্গি ঘাঁটি গুঁড়িয়ে দেওয়ার পরেই যুদ্ধপূর্ণ আবহ তৈরি হয়েছে। প্রত্যাঘাতের হুঁশিয়ারি দিয়েছে পাকিস্তান। বৃহস্পতিবার রাতে জম্মু সম্পূর্ণ ব্ল্যাকআউট করে দেওয়া হয়েছে। সাইরেনের শব্দ শোনা গিয়েছে। সূত্রের খবর, এরইমধ্যে জম্মুতে বেজে উঠল সাইরেন। শোনা গেল ৫ থেকে ৭টি বিস্ফোরণের আওয়াজ। পাকিস্তানের মোট আটটি ক্ষেপণাস্ত্র ভারত ধ্বংস করেছে। আকাশ প্রতিরক্ষা ব্যবস্থা এস-৪০০ দিয়ে এই ক্ষেপণাস্ত্রগুলি আটকানো হয়েছে বলে খবর।

আরও পড়ুন: জম্মুতে ব্ল্যাকআউট, বাজছে সাইরেন

প্রসঙ্গত, সর্বাধুনিক যুদ্ধবিমান এফ-১৬ ২০১৬ সালে পাকিস্তানকে প্রথম বিক্রি করে আমেরিকা। কিন্তু অনেকের দাবি, আক্রমণ করার উদ্দেশ্যে ওই যুদ্ধবিমান ব্যবহার করার কথা নয় পাকিস্তানের। শুধুমাত্র জঙ্গি দমনেই তা ব্যবহার করার কথা। এই একই বিতর্ক তৈরি হয়েছে পুলওয়ামা কাণ্ডের পরেও। সে বারেও পাকিস্তানের বিরুদ্ধে এফ ১৬ ব্যবহারের অভিযোগ তুলেছিল ভারত। পাকিস্তান অবশ্য সেই অভিযোগ অস্বীকার করেছিল। এবারও ফাইটার জেট এফ-১৬ দিয়ে হামলার চেষ্টা করেছিল তারা। ভারত পাকিস্তানের ফাইটার জেট এফ-১৬ আকাশেই গুঁড়িয়ে দিয়েছে। ধ্বংস করা হয়েছে পাকিস্তানের জেএফ ১৭ যুদ্ধবিমানও। আখনুরে একটি ড্রোনকে গুলি করে নষ্ট করে দেওয়া হয়েছে।

দেখুন ভিডিও